**Budapest Főváros VIII. kerület Józsefvárosi Önkormányzat**

**Városgazdálkodási és Pénzügyi Bizottsága**

**JEGYZŐKÖNYVI KIVONAT**

Készült: A **Városgazdálkodási és Pénzügyi Bizottság 2017. május 3-án** (szerda) **13.00 órai** kezdettel a Józsefvárosi Polgármesteri Hivatal III. emelet 300-as termében megtartott **2. rendkívüli** üléséről

**330/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság az alábbi napirendet fogadja el:

**Napirend**

**1. Közbeszerzések**

*(írásbeli előterjesztés)*

1. Javaslat az „Irodatechnikai berendezések bérlése, teljes körű karbantartása és az ezekhez kapcsolódó szoftver bérlése” tárgyú közbeszerzési eljárásban döntések meghozatalára

*Előterjesztő: dr. Balla Katalin - a Jegyzői Kabinet vezetője*

**2. Gazdálkodási Ügyosztály**

*Előterjesztő: dr. Galambos Eszter - ügyosztályvezető*

*(írásbeli előterjesztés)*

1. Javaslat közterület-használati kérelmek elbírálására
2. Tulajdonosi hozzájárulás Budapest VIII. kerület, Teleki tér – Dobozi utca csatornák üzemi kapcsolatának helyreállítási munkáihoz
3. Tulajdonosi hozzájárulás Budapest VIII. kerület, Mátyás téren tudományos kutatás terepi vizsgálatainak elvégzéséhez

**3. Rév8 Zrt.**

*Előterjesztő: Annus Viktor - vezérigazgató*

*(írásbeli előterjesztés)*

1. Javaslat a TÉR\_KÖZ „B” során beszerzett eszközök átadására

**4. Józsefvárosi Gazdálkodási Központ Zrt.**

*(írásbeli előterjesztés)*

1. Javaslat a Józsefvárosi Gazdálkodási Központ Zrt. által lefolytatott Európa Belvárosa Program II. - Palotanegyed Kulturális Városmegújítása elnevezésű projektben a Kortárs Galéria Negyed program megvalósításához kapcsolódó közbeszerzési eljárás eredményének megállapítására

*Előterjesztő: dr. Kecskeméti László - operatív igazgató*

1. Javaslat a „Budapest VIII. kerület, Tolnai Lajos u. 5. I. emelet 12. szám alatti lakásban tömörtelen gázvezeték javítása, gázkészülékek átvizsgálása és esetleges javítása” tárgyú, közbeszerzési értékhatárt el nem érő, beszerzési eljárás eredményének jóváhagyására

*Előterjesztő: dr. Kecskeméti László - operatív igazgató*

1. Javaslat a Budapest VIII. kerület, Üllői út 44. szám alatti, földszinti üzlethelyiség elidegenítésére

*Előterjesztő: Bozsik István Péter - vagyongazdálkodási igazgató*

**5. Egyéb előterjesztések**

*(írásbeli előterjesztés)*

1. Javaslat kulturális támogatással kapcsolatos döntések meghozatalára (PÓTKÉZBESÍTÉS)

*Előterjesztő: dr. Bojsza Krisztina - a Humánszolgáltatási Ügyosztály vezetője*

**6. Zárt ülés keretében tárgyalandó előterjesztések**

*(írásbeli előterjesztés)*

1. Javaslat a Budapest VIII. kerület, Práter utca ………………….. szám alatti lakás pályázaton kívüli minőségi lakáscseréjére és a forgalmi érték különbözet összegének elengedésére

*Előterjesztő: Bozsik István Péter - a Józsefvárosi Gazdálkodási Központ Zrt.**vagyongazdálkodási igazgatója*

1. Javaslat a Budapest VIII. kerület, Karácsony Sándor u. ……………….. szám alatti lakás pályázaton kívüli minőségi lakáscseréjére

*Előterjesztő: Bozsik István Péter - a Józsefvárosi Gazdálkodási Központ Zrt.**vagyongazdálkodási igazgatója*

1. Lakás elidegenítésével kapcsolatos vételár és eladási ajánlat jóváhagyása – Budapest VIII. kerület, Nap utca …………………….

*Előterjesztő: Bozsik István Péter - a Józsefvárosi Gazdálkodási Központ Zrt.**vagyongazdálkodási igazgatója*

**1. Közbeszerzések**

*(írásbeli előterjesztés)*

**Napirend 1.1. pontja: Javaslat az „Irodatechnikai berendezések bérlése, teljes körű karbantartása és az ezekhez kapcsolódó szoftver bérlése” tárgyú közbeszerzési eljárásban döntések meghozatalára**

*Előterjesztő: dr. Balla Katalin - a Jegyzői Kabinet vezetője*

**331/2017. (V.03.) sz. Városgazdálkodási és Pénzügyi Bizottság határozata**

**(10 igen, 0 nem, 1 tartózkodás szavazattal)**

A Városgazdálkodási és Pénzügyi Bizottság az „Irodatechnikai berendezések bérlése, teljes körű karbantartása és az ezekhez kapcsolódó szoftver bérlése” tárgyú - a közbeszerzésekről szóló 2015. évi CXLIII. törvény Második Rész, uniós értékhatárt elérő értékű - nyílt közbeszerzési eljárásban a Bíráló Bizottság javaslata alapján úgy dönt, hogy

1. a Danka Irodatechnika Kft. (1149 Budapest, Róna utca 120-122.) ajánlattevő a megadott határidőn belül nem pótolta hiányait, ezért a Kbt. 71. § (10) bekezdése alapján csak az eredeti ajánlati példányt lehet figyelembe venni, amely ajánlat nem felel meg a felhívásban, közbeszerzési dokumentumokban, illetve jogszabályban rögzített feltételeknek, ezért ajánlattevő ajánlata érvénytelen a Kbt. 73. § (1) bekezdés e) pontja alapján.

Felelős: polgármester

Határidő: 2017. május 3.

1. a Konica Minolta Magyarország Kft. (1117 Budapest, Galvani u. 4.) ajánlattevő ajánlatában nem nyújtotta be specifikációs táblázatát és utalás sem került ajánlatában a megajánlásra kerülő berendezésekről, teljes szakmai ajánlatának megfelelő specifikációs táblázata nem tekinthető nem jelentős, egyedi részletkérdésre vonatkozó hiánynak, erre való tekintettel a Kbt. alapján nem rendel el hiánypótlást. Mindezekre tekintettel ajánlattevő ajánlata nem felel meg a felhívásban, közbeszerzési dokumentumokban, illetve jogszabályban rögzített feltételeknek, ezért ajánlattevő ajánlata érvénytelen a Kbt. 73. § (1) bekezdés e) pontja alapján.

Felelős: polgármester

Határidő: 2017. május 3.

1. a polgármesteren keresztül felkéri az Ész-Ker Kft.-t a határozatban foglaltak szerinti közbeszerzési eljáráshoz kapcsolódó intézkedések megtételére.

Felelős: polgármester

Határidő: 2017. május 3.

**A döntés végrehajtását végző szervezeti egység: ÉSZ-KER Kft., Jegyzői Kabinet**

**2. Gazdálkodási Ügyosztály**

*Előterjesztő: dr. Galambos Eszter - ügyosztályvezető*

*(írásbeli előterjesztés)*

**Napirend 2.1. pontja: Javaslat közterület-használati kérelmek elbírálására**

**A napirend 2.1. pontját külön tárgyalásra kikérték.**

**Napirend 2.2. pontja: Tulajdonosi hozzájárulás Budapest VIII. kerület, Teleki tér – Dobozi utca csatornák üzemi kapcsolatának helyreállítási munkáihoz**

**332/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja – a Fővárosi Csatornázási Művek Zrt. (1087 Budapest, Asztalos Sándor u. 4.) megbízásából a MÉLY-TERV Kft. (cégjegyzékszám: 01 09 166031; székhely: 1093 Budapest, Lónyay u. 28. III. em. 17.) által készített kiviteli terv alapján – a Budapest VIII. kerület, Teleki László tér – Dobozi utca csatornák üzemi kapcsolat helyreállításának közterületi munkáihoz, az alábbi feltételekkel és kikötésekkel:

* 1. jelen tulajdonosi hozzájárulás a beruházót (építtetőt) nem mentesíti az építéshez szükséges egyéb szakhatósági és hatósági engedélyek beszerzése alól,
  2. a tulajdonosi hozzájárulás a Teleki László tér (hrsz.: 35123/7; 35123/9) érintett szakaszára terjed ki,
  3. a beruházónak (építtetőnek) a közútkezelői és munkakezdési (burkolatbontási) hozzájárulást a vonatkozó rendelet (19/1994. (V.31.) KHVM rendelet) szerinti mellékletek csatolásával a Budapest Főváros VIII. kerület Polgármesteri Hivatal Hatósági Ügyosztály Építésügyi Irodájától előzetesen meg kell kérni, és az abban foglaltakat maradéktalanul be kell tartani,
  4. kötelezi a kivitelezőt a bontási helyek megfelelő minőségben történő helyreállítására, melyre a beruházó/kivitelező közösen 5 év garanciát vállal:
* A bontással érintett Teleki László tér (35123/9 hrsz.) útpálya burkolatát a Budapest Közút Zrt. (BKK Zrt.) Budapest VIII. kerület, Teleki tér – Dobozi utca üzemi csatorna kapcsolat helyreállítására kiadott közútkezelő hozzájárulásában foglaltak szerint kell helyreállítani.
* A bontással érintett Teleki László tér (35123/7 hrsz.) járda burkolatát az alábbi rétegrenddel kell helyreállítani szerkezeti rétegenként 20-20 cm átlapolással:
* térkő
* 4 cm vtg. NZ 2/5 bazaltágyazat
* 15 cm vtg. C8/10-32/F stabilizált útalap
* 15 cm vtg. fagyálló homokos kavics ágyazat Trq 95% (más anyaggal nem helyettesíthető)
  1. az engedélyes köteles a munkák (helyreállítás) elkészültéről a közterület tulajdonosát írásban értesíteni,
  2. jelen tulajdonosi hozzájárulás csak az engedélyező szervek, szakhatóságok előírásainak maradéktalan betartásával, a döntés napjától számított 1 évig érvényes.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**Napirend 2.3. pontja: Tulajdonosi hozzájárulás Budapest VIII. kerület, Mátyás téren tudományos kutatás terepi vizsgálatainak elvégzéséhez**

**333/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

*(Tematikai blokkban történt a szavazás.)*

A Városgazdálkodási és Pénzügyi Bizottság úgy dönt, hogy tulajdonosi hozzájárulását adja a Magyar Földtani és Geofizikai Intézet (1143 Budapest, Stefánia út 14.) támogatásával doktori kutatást végző Halupka Gábor geológus (Kérelmező) részére, a Budapest VIII. kerület, Mátyás téri terepi vizsgálatok elvégzéséhez, a kiépített mérőhelyeken további adatgyűjtéshez.

A Bizottság hozzájárulását az alábbi feltételekkel és kikötésekkel adja meg:

1. a földradar és geoelektromos szelvényezés, a sekélyfúrásos feltárás, a talajhőmérséklet és talaj-nedvességtartalom mérési helyek kialakítása a Mátyás tér üzemeltetési feladatait ellátó Józsefvárosi Gazdálkodási Központ Zrt. Városüzemeltetési Igazgatóság (1084 Budapest, Német u. 17-19.) (Üzemeltető) előzetes egyeztetésével – az iskolai nyári szüneten (június 15. - szeptember 01.) kívüli időszakban – végezhető,
2. a vizsgálati tevékenység során be kell tartani az előírt biztonsági követelményeket, amennyiben ez veszélyezteti a lakosságot, a munkálatokat fel kell függeszteni,
3. a sekélyfúrás során kikerülő talaj szétterítése, valamint a fúrási hely visszatömedékelése az Üzemeltetővel egyeztetett módon történjen,
4. a heti rendszerességgel tervezett talajhőmérséklet és talaj-nedvességtartalom mérés megkezdését az Üzemeltető helyszínen tartózkodó képviselőjének be kell jelenteni,
5. Kérelmező a doktori dolgozat készítése során a VIII. kerület Mátyás teret/egyéb területet érintő javaslatairól tájékoztatást ad az Önkormányzatnak,
6. jelen tulajdonosi hozzájárulás az előírások maradéktalan betartása mellett 2018. június 15-ig érvényes.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály, Józsefvárosi Gazdálkodási Központ Zrt.**

**Napirend 2.1. pontja: Javaslat közterület-használati kérelmek elbírálására**

**334/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – havonta történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Cafe Elvisz Kft.**  (székhely: 2120 Dunakeszi, Dr. Babicz Béla u. 21.)  2017. május 03. – 2017. szeptember 30.  vendéglátó terasz  Budapest VIII. kerület, Mikszáth Kálmán tér 2. szám előtti közterületen  42 m2 |

Felelős: polgármester

Határidő: 2017. május 3.

1. a Cafe Elvisz Kft. vendéglátó terasz kihelyezése céljából igénybe vett közterület-használat díját 2017. május 02. napjára fizesse meg.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**335/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **T-Invest ’91 Kft.**  (székhely: 6724 Szeged, Ősz u. 11.)  2017. május 04. – 2017. augusztus 25.  építési munkaterület (homlokzati állvány)  Budapest VIII. kerület, József krt. 27. szám alatti épület Scheiber Sándor u. felőli homlokzata előtti közterületen  24 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**336/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület használat ideje:  Közterület-használat célja:  Közterület-használat helye:  Közterület-használat nagysága: | **Bródy Investment Kft.**  (1088 Budapest, Bródy Sándor utca 44.)  2017. május 03. – 2017. július 23.  építési munkaterület  Budapest VIII. kerület, Bródy Sándor utca 44. – Kőfaragó utca 13. szám előtti közterületen 2 db parkolóhelyen + 73 m2 járdán  20 m2 (2 db parkolóhely) + 73 m2 (járda) |

Felelős: polgármester

Határidő: 2017. május 3.

1. a Bródy Investment Kft. építési munkaterület céljából igénybe vett közterület-használat díját 2017. április 23-tól 2017. május 02. napjára vonatkozó időszakra fizesse meg.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**337/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – teljes díjmentesség biztosításával – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Civilek a Palotanegyedért Egyesület**  (székhely: 1088 Budapest, Lőrinc pap tér 3. 3.9. a.)  2017. május 27.  kulturális rendezvény CAPE Bródy Piknik III.  Budapest VIII. kerület, Pollack Mihály tér  1000 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**338/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a Bri-Ven Kft. kérelmére, a közterület-használati díjtartozás kiegyenlítésére 5 havi részletfizetést engedélyez, kizárólag az alábbi tartalmú megállapodás kötését hagyja jóvá, az alábbi feltételekkel:
2. 5 havi egyenlő összegű részletfizetés, azaz havi bruttó 93 679,- Ft,
3. részletfizetés kezdete: 2017. május 15.,
4. részletek fizetési határideje: minden hó 15. napja,
5. amennyiben egy havi részlettel is késedelembe esik kérelmező, akkor a teljes összeg esedékessé válik.

Felelős: polgármester

Határidő: 2017. május 3.

1. közterület-használati hozzájárulást ad – havonta történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Bri-Ven Kft.**  (székhely: 1139 Budapest, Röppentyű u. 56.)  2017. május 05. – 2017. szeptember 30.  vendéglátó terasz  Budapest VIII. kerület, Corvin sétány 2/A. szám előtti járdán  20 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**339/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – negyedévente történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Cafe Lucida Kft.**  (székhely: 1088 Budapest, Mikszáth Kálmán tér 2.)  2017. március 08. – 2017. szeptember 30.  virágláda  Budapest VIII. kerület, Múzeum u. 2. szám előtti közterületen  1 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**340/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Pipi - Sek Józsefváros Kft.**  (székhely: 1097 Budapest, Bárd utca 2.)  2017. május 15. – 2018. május 15.  1 db megállító tábla  Budapest VIII. kerület, Teleki László tér 1. szám előtti járdán  2 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**341/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  Közterület-használat ideje:  Közterület-használat célja:  Közterület-használat helye:  Közterület-használat nagysága: | **Budapest VIII. kerület, Gyulai Pál u. 10. szám alatti Társasház**  (székhely: 1089 Budapest, Őr u. 8.)  2017. május 06. – 2017. május 26.  építési munkaterület (homlokzati állvány elhelyezése)  Budapest VIII. kerület, Gyulai Pál u. 10. előtti közterületen  23 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**342/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. közterület-használati hozzájárulást ad – havonta történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  Közterület-használat ideje:  Közterület-használat célja:  Közterület-használat helye:  Közterület-használat nagysága: | **Healthy Foods Kft.**  (székhely: 2051 Biatorbágy, Karikó János utca 5.)  2017. május 03. – 2017. szeptember 30.  vendéglátó terasz és napernyő  Budapest VIII. kerület, Corvin Sétány 1. A-D. szám előtti közterületen  40 - 40 m2 |

Felelős: polgármester

Határidő: 2017. május 3.

1. a Healthy Foods Kft. vendéglátó terasz és napernyő kihelyezése céljából igénybe vett közterület-használat díját 2017. május 01. - 2017. május 02. napja közötti időszakra vonatkozóan fizesse meg.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**343/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  Közterület-használat ideje:  Közterület-használat célja:  Közterület-használat helye:  Közterület-használat nagysága: | **Szám 2000 Kft.**  (székhely: 1094 Budapest, Balázs Béla utca 3. földszint 5.)  2017. május 03. – 2017. szeptember 30.  vendéglátó terasz és napernyő  Budapest VIII. kerület, Futó utca 21. szám előtti közterületen  3 m2 |

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**344/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. módosítja a 288/2017. (IV.26.) számú határozatát az alábbiak szerint:

A Városgazdálkodási és Pénzügyi Bizottság úgy dönt, hogy közterület-használati hozzájárulást ad – előre egy összegben történő teljes díjfizetéssel – az alábbiak szerint:

|  |  |
| --- | --- |
| Közterület-használó, kérelmező:  A közterület-használat ideje:  Közterület-használat célja:  Közterület-használat helye:  Közterület-használat nagysága: | **Budapest VIII. kerület, Népszínház utca 27. szám alatti Gauer Társasház**  (székhely: 1081 Budapest, Népszínház u. 27.)  2017. május 03. – 2017. június 15.  építési munkaterület (állvány és védőtető)  Budapest VIII. kerület, Népszínház u. 27. előtti járdán  60 m2 (21 m2 állvány és 39 m2 védőtető) |

Felelős: polgármester

Határidő: 2017. május 3.

1. a Budapest VIII. kerület, Népszínház utca 27. szám alatti Gauer Társasház építési munkaterület (állvány és védőtető) elhelyezés céljából igénybe vett közterület-használat díját 2017. május 01. - 2017. május 02. napja közötti időszakra vonatkozóan fizesse meg.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**345/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy nem ad díjmentességet a Vopi-H Építő és Ingatlanforgalmazó Kft. 2014. szeptember 29. - 2015. október 30. napjára vonatkozó közterület-használata tekintetében, mivel a Budapest Főváros VIII. kerület Józsefvárosi Önkormányzat Képviselő-testületének 18/2013. (IV.24.) önkormányzati rendelete 24. § (1) bekezdésében foglalt feltételek nem állnak fenn az alábbi indokok alapján:

1. A Vopi-H Építő és Ingatlanforgalmazó Kft. jogi képviselője által benyújtott dokumentumok nem támasztják alá az ügyfél azon állítását, hogy az építési munkálatok során többlet munkálatként elvégzett Németh László Általános Iskola sportpályájának felújítása és a Víg utca 41-43. szám előtti út- és járdaszakasz felújítása az ügyfél jó szándékából elvégzett munkálatok lettek volna.
2. A Józsefvárosi Gazdálkodási Központ Zrt. (JGK Zrt.) tájékoztatása és az átadott dokumentumok alapján az a.) pontban említett munkálatokra azért került sor, mert a Vopi-H Építő és Ingatlanforgalmazó Kft. a kivitelezés során mind az iskolai sportpályában, mind pedig a Víg utca útburkolatában kárt okozott, ezért azok esetében helyreállítási kötelezettsége keletkezett. A dokumentumok egyértelműen rögzítik, hogy az ügyfél a Víg utca 41-43. szám alatti telken folytatott építési munkálatai következtében az iskola sportpályája megrongálódott, mivel hogy ezt a területet az ügyfél felvonulási területként használta, a Víg utca útpályájának burkolata pedig az építkezéshez anyagot szállító tehergépjárművek használata során rongálódott meg.
3. A kivitelezés befejezését követően az ügyfél megkereste a JGK Zrt.-t, hogy az addig használt területek visszaadásáról egyeztessen. A JGK Zrt. munkatársai a helyszíni bejárást követően több alkalommal is jelezték az ügyfélnek, hogy a visszaadni kívánt területek (iskola sportpályája, Víg utca) nem az eredeti állapotukban vannak, így azokat a helyreállítási kötelezettség teljesítéséig nem tudja a vagyonkezelő visszavenni. A Vopi-H Építő és Ingatlanforgalmazó Kft. által mellékelt számlák a kivitelezés során a fenti területekben okozott károk helyreállításának ellenértékeit tartalmazzák. A Vopi-H Építő és Ingatlanforgalmazó Kft. Németh László Általános Iskola sportpályájának helyreállítása és a Víg utca út- és járdaburkolatának helyreállítása nem az általa vállalt, település összképét javító beruházások voltak, hanem a kerületben folytatott építési munkálatai következtében okozott károk jogszabály által is előírt helyreállítása.

Felelős: polgármester

Határidő: 2017. május 3.

**A döntés végrehajtását végző szervezeti egység: Gazdálkodási Ügyosztály**

**3. Rév8 Zrt.**

*Előterjesztő: Annus Viktor - vezérigazgató*

*(írásbeli előterjesztés)*

**Napirend 3.1. pontja: Javaslat a TÉR\_KÖZ „B” során beszerzett eszközök átadására**

**346/2017. (V.03.) sz. Városgazdálkodási és Pénzügyi Bizottság határozata**

**(10 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. a TÉR\_KÖZ „B” program keretében beszerzett játszó- és sporteszközöket a határozat mellékletét képező tartalommal, valamint a II. János Pál pápa téren található csőszházat a Józsefvárosi Önkormányzat 2019. december 31. napjáig térítésmentesen használatba adja a Józsefváros Közösségeiért Nonprofit Zrt. részére a jövőben megtartandó gyermekprogramok lebonyolítása érdekében.

Felelős: polgármester

Határidő: 2017. május 3.

2. felkéri a polgármestert a határozat 1. pontjával összefüggő használati szerződés aláírására.

Felelős: polgármester

Határidő: 2017. május 15.

**A döntés végrehajtását végző szervezeti egység: Rév8 Zrt., Pénzügyi Ügyosztály**

**A 346/2017. (V.03.) sz. VPB határozat mellékletét a jegyzőkönyvi kivonat melléklete tartalmazza.**

*A Bizottság létszáma - Pintér Attila megérkezésével - 12 főre változott.*

**4. Józsefvárosi Gazdálkodási Központ Zrt.**

*(írásbeli előterjesztés)*

**Napirend 4.1. pontja: Javaslat a Józsefvárosi Gazdálkodási Központ Zrt. által lefolytatott Európa Belvárosa Program II. - Palotanegyed Kulturális Városmegújítása elnevezésű projektben a Kortárs Galéria Negyed program megvalósításához kapcsolódó közbeszerzési eljárás eredményének megállapítására**

*Előterjesztő: dr. Kecskeméti László - operatív igazgató*

**347/2017. (V.03.) sz. Városgazdálkodási és Pénzügyi Bizottság határozata**

**(8 igen, 0 nem, 4 tartózkodás szavazattal)**

A Városgazdálkodási és Pénzügyi Bizottság az „Európa Belvárosa program II., a Palotanegyed Kulturális Városmegújítása” című pályázat keretén belül a „*Vas u. 14. szám alatti helyiségek felújítása”* tárgyú közbeszerzési eljárásban úgy dönt, hogy

1. a közbeszerzési eljárás eredményes.

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. a Bern Zrt. (7800 Siklós, külterület 015/19 hrsz.) ajánlattevő ajánlata a Kbt. 73. § (1) bekezdés a) pontja alapján érvénytelen, tekintettel arra, hogy az ajánlatát az ajánlattételi határidő után nyújtotta be.

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. a Hufer-Bau Kft. (1193 Budapest, Könyvkötő u. 22.)ajánlattevő által benyújtott ajánlat érvényes, mely megfelel a közbeszerzési dokumentációban foglaltaknak, nem áll a kizáró okok hatálya alatt, az ajánlattevő megfelel az ajánlattételi felhívásban rögzített pénzügyi-gazdasági és műszaki-szakmai alkalmassági követelményeknek.

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. a Fauna Duó Kft. (1155 Budapest, Rekettye u. 49.) ajánlattevő ajánlata a Kbt. 73. § (1) bekezdés e) pontja alapján érvénytelen, tekintettel arra, hogy az előírt határidőig a hiánypótlást nem nyújtotta be.

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. a közbeszerzési eljárás nyertes ajánlattevője az Európa Belvárosa Program II., a Palotanegyed Kulturális Városmegújítása program keretén belül a Vas u. 14. szám alatti helyiségek felújítása tekintetében a Hufer-Bau Kft. (székhely: 1193 Budapest, Könyvkötő utca 22., cégjegyzékszám: 01-09-695624, adószám: 12626704-2-43, képviseli: Hubert Ferenc ügyvezető), mely a legjobb ár-érték arányt tartalmazó érvényes ajánlatot adta, ajánlata az ajánlatkérő rendelkezésére álló fedezeten belül van. Elfogadott ajánlati ár nettó 38.548.536,- HUF

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. a határozat 5. pontja alapján felkéri a polgármestert az „Európa Belvárosa Program II., a Palotanegyed Kulturális Városmegújítása program keretén belül a Vas u. 14. szám alatti helyiségek felújítása” tárgyú kivitelezési szerződés aláírására.

Felelős: polgármester

Határidő: Kbt. szerinti szerződéskötési moratórium lejáratát követően

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.2. pontja: Javaslat a „Budapest VIII. kerület, Tolnai Lajos u. 5. I. emelet 12. szám alatti lakásban tömörtelen gázvezeték javítása, gázkészülékek átvizsgálása és esetleges javítása” tárgyú, közbeszerzési értékhatárt el nem érő, beszerzési eljárás eredményének jóváhagyására**

*Előterjesztő: dr. Kecskeméti László - operatív igazgató*

**348/2017. (V.03.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság a „Budapest VIII. kerület, Tolnai Lajos u. 5. I. emelet 12. szám alatti lakásban tömörtelen gázvezeték javítása, gázkészülékek átvizsgálása és esetleges javítása” tárgyú, közbeszerzési értékhatárt el nem érő, beszerzési eljárásban úgy dönt, hogy

1. a beszerzési eljárás eredményes.

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. a beszerzési eljárás nyertes ajánlattevője a CSAPVÍZ Kft. (székhely: 1081 Budapest, Kiss József u. 9. II. emelet 5., cégjegyzékszám: 01-09-900401, adószám: 14358818-2-42, képviseletre jogosult: Zombori László ügyvezető), mely a legalacsonyabb árat tartalmazó érvényes ajánlatot adta, ajánlata az ajánlatkérő rendelkezésére álló fedezeten belül van. Elfogadott ajánlati ár nettó 237.737,- Ft.

Felelős: Józsefvárosi Gazdálkodási Központ Zrt. operatív igazgatója

Határidő: 2017. május 3.

1. felkéri a Józsefvárosi Gazdálkodási Központ Zrt.-t az Önkormányzat megbízásából és meghatalmazásából a „Budapest VIII. kerület, Tolnai Lajos u. 5. I. emelet 12. szám alatti lakásban tömörtelen gázvezeték javítása, gázkészülékek átvizsgálása és esetleges javítása” tárgyú vállalkozási szerződés aláírására.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 15.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 4.3. pontja: Javaslat a Budapest VIII. kerület, Üllői út 44. szám alatti, földszinti üzlethelyiség elidegenítésére**

*Előterjesztő: Bozsik István Péter - vagyongazdálkodási igazgató*

**349/2017. (V.03.) sz. Városgazdálkodási és Pénzügyi Bizottság határozata**

**(0 igen, 9 nem, 3 tartózkodás szavazattal)**

A Városgazdálkodási és Pénzügyi Bizottság úgy dönt, hogy az alábbi határozati javaslatot nem fogadja el:

1. *hozzájárul az ingatlan-nyilvántartásban 36402/4/D/4 helyrajzi számon nyilvántartott, természetben a Budapest VIII. kerület, Üllői út 38-44. (Üllői út 44.) szám alatti, földszinti, utcai bejáratú, 46 m2 alapterületű üzlethelyiségre vonatkozó eladási ajánlat bérlő, Tajvand Kft. (székhely: 1089 Budapest, Vajda Péter utca 12. 81. ép. fszt.; adószám: 25439582-2-42; cégjegyzékszám: 01-09-275300; képviseli: Tajvand Reza ügyvezető) részére történő megküldéséhez, a vételárnak, az elkészült forgalmi értékbecslés, valamint az Önkormányzat tulajdonában álló nem lakás céljára szolgáló helyiségek elidegenítésének feltételeiről szóló 32/2013. (VII.15.) önkormányzati rendelet alapján a forgalmi érték 100 %-ában, azaz 14.600.000 Ft összegben történő közlése mellett.*
2. *felkéri a Józsefvárosi Gazdálkodási Központ Zrt.-t a határozat 1.) pontja szerinti eladási ajánlat kiküldésére és az adásvételi szerződés megkötésére.*

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**5. Egyéb előterjesztések**

*(írásbeli előterjesztés)*

**Napirend 5.1. pontja: Javaslat kulturális támogatással kapcsolatos döntések meghozatalára**

*Előterjesztő: dr. Bojsza Krisztina - a Humánszolgáltatási Ügyosztály vezetője*

**350/2017. (V.03.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottságúgy dönt, hogy

1. támogatási szerződést köt az Emberi Erőforrás Támogatáskezelő Nemzeti Kulturális Alap Igazgatóságával (székhely: 1085 Budapest, Gyulai Pál utca 13., képviseletében eljár: Dr. Mészáros Karina főigazgató) a 2017-ben megvalósítandó Arany János emléktúra, ’56 női szemmel emléktúra lebonyolítása érdekében.

Felelős: polgármester

Határidő: 2017. május 3.

1. felkéri a polgármestert a támogatási szerződés aláírására.

Felelős: polgármester

Határidő: 2017. május 3.

1. felkéri a polgármestert a szükséges beszerzési eljárások lefolytatására.

Felelős: polgármester

Határidő: 2017. május 3.

**A döntés végrehajtását végző szervezeti egység: Humánszolgáltatási Ügyosztály Humánkapcsolati Iroda**

**6. Zárt ülés keretében tárgyalandó előterjesztések**

*(írásbeli előterjesztés)*

**Napirend 6.1. pontja: Javaslat a Budapest VIII. kerület, Práter utca ………………. szám alatti lakás pályázaton kívüli minőségi lakáscseréjére és a forgalmi érték különbözet összegének elengedésére ZÁRT ÜLÉS**

*Előterjesztő: Bozsik István Péter - a Józsefvárosi Gazdálkodási Központ Zrt.**vagyongazdálkodási igazgatója*

**351/2017. (V.03.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII. kerület, Práter u. ……………….. szám alatti, 1 szobás, 29,80 m2 alapterületű, komfortos komfortfokozatú lakásra ……………….. bérlővel fennálló bérleti jogviszony közös megegyezéssel történő megszüntetésével egyidejűleg, a Budapest VIII. kerület, Bezerédj u. …………... szám alatti, 2 szobás, 71,80 m2 alapterületű, komfortos komfortfokozatú lakás megtekintett állapotában történő bérbeadásához határozatlan időre, azzal a feltétellel, hogy a leadásra kerülő bérleményét rendeltetésszerű állapotban átadja, és a cserelakás lakhatóvá tételével kapcsolatos műszaki helyreállítás saját költségen a kijelölt bérlő feladata, melyet megállapodásban köteles vállalni.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

1. az Emberi Erőforrás Bizottság 52/2017. (IV.12.) számú határozat 1.) pontjában foglalt javaslat figyelembevételével, a Városgazdálkodási és Pénzügyi Bizottság ……………… bérlő – rendkívüli élethelyzetére tekintettel – a két lakás forgalmi érték különbözet – *a visszaadandó és a bérbeadandó lakások forgalmi érték különbözetének 50 %-át kitevő* – 4.490.000,- Ft összegű fizetési kötelezettségét teljes mértékben elengedi.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

1. felkéri a Józsefvárosi Gazdálkodási Központ Zrt.-t a határozat 1.) pontja szerinti megállapodás és bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 30.

1. kötelezi ……………t, hogy az 1.) pontban megjelölt lakás birtokbavételét követő legfeljebb 90 napon belül az általa jelenleg használt, Budapest VIII. kerület, Práter u. ………………. szám alatti lakást ingóságaitól kiürítve, üresen adja le.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: A Budapest VIII. kerület, Bezerédj u. …………... szám alatti lakás birtokbavételét követő 90. nap

1. amennyiben a Budapest VIII. kerület, Bezerédj utca ……………….. szám alatti, 2 szobás, komfortos komfortfokozatú, 71,80 m2 alapterületű bérlakásra vonatkozóan – a 3 éves elidegenítési tilalom leteltét követően – a bérlő részéről konkrét vételi kérelem érkezik, a lakás mindenkori eladási ára az elengedett 4.490.000,- Ft összeg 50 %-ával, azaz 2.245.000,- Ft összeggel növelten kerüljön megállapításra.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 6.2. pontja: Javaslat a Budapest VIII. kerület, Karácsony Sándor u. …………. szám alatti lakás pályázaton kívüli minőségi lakáscseréjére** **ZÁRT ÜLÉS**

*Előterjesztő: Bozsik István Péter - a Józsefvárosi Gazdálkodási Központ Zrt.**vagyongazdálkodási igazgatója*

**352/2017. (V.03.) sz. Városgazdálkodási és Pénzügyi Bizottság határozata**

**(11 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul a Budapest VIII. kerület, Karácsony Sándor u. …………... szám alatti, 1 szoba + hallos, 61,39 m2 alapterületű, komfortos komfortfokozatú lakásra ……………….bérlővel fennálló bérleti jogviszony közös megegyezéssel történő megszüntetésével egyidejűleg, a Budapest VIII. kerület, Nagy Templom u. ………………. szám alatti, 1 szobás, 38,70 m2 alapterületű, összkomfortos komfortfokozatú lakás megtekintett állapotában történő bérbeadásához határozatlan időre, azzal a feltétellel, hogy bérlő a leadásra kerülő bérleményét rendeltetésszerű állapotban átadja, és a cserelakás lakhatóvá tételével kapcsolatos műszaki helyreállítás saját költségen a kijelölt bérlő feladata, melyet megállapodásban köteles vállalni.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

1. a lakásbérleti szerződés megkötésének feltétele, hogy …………….. bérlő – *a visszaadott és a bérbeadandó lakás forgalmi érték különbözetének 50%-át kitevő 55.000,- Ft-ot* –legkésőbb a lakásbérleti szerződés megkötésének napjáig megfizeti.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

1. felkéri a Józsefvárosi Gazdálkodási Központ Zrt.-t a határozat 1.) pontja szerinti megállapodás és bérleti szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 30.

1. kötelezi ……………….t, hogy az 1.) pontban megjelölt lakás birtokbavételét követő legfeljebb 90 napon belül, az általa jelenleg használt, Budapest VIII. kerület, Karácsony Sándor u. ………….. szám alatti lakást ingóságaiktól kiürítve, üresen adja le.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: a Budapest VIII. kerület, Nagy Templom u. ……………. szám alatti lakás birtokbavételét követő 90. nap

**A döntés végrehajtását végző szervezeti egység: Józsefvárosi Gazdálkodási Központ Zrt.**

**Napirend 6.3. pontja: Lakás elidegenítésével kapcsolatos vételár és eladási ajánlat jóváhagyása – Budapest VIII. kerület, Nap utca ………………. ZÁRT ÜLÉS**

*Előterjesztő: Bozsik István Péter - a Józsefvárosi Gazdálkodási Központ Zrt.* *vagyongazdálkodási igazgatója*

**353/2017. (V.03.) sz. Városgazdálkodási és Pénzügyi Bizottság határozata**

**(12 igen, 0 nem, 0 tartózkodás szavazattal)**

A Városgazdálkodási és Pénzügyi Bizottság úgy dönt, hogy

1. hozzájárul az ingatlan-nyilvántartásban a **……………** helyrajzi számon nyilvántartott, természetben a **Budapest VIII. kerület, Nap utca …………...** szám alatti, 63 m2 alapterületű, 2 szobás, összkomfortos komfortfokozatú lakásra vonatkozó eladási ajánlat ………… bérlő részére történő megküldéséhez, a vételárnak az elkészült forgalmi értékbecslésben megállapított forgalmi érték 55 %-ában, azaz 13.365.000 Ft összegben történő közlésével és azzal a tájékoztatással kiegészítve, mely szerint a végleges vételár összege az Önkormányzat tulajdonában álló lakások elidegenítéséről szóló   
   35/2016. (XII.08.) önkormányzati rendelet 16. § (2)-(3), illetve a 19. § (1) bekezdéseiben biztosított kedvezmények alkalmazásával kerül megállapításra.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. május 3.

1. felkéri a Józsefvárosi Gazdálkodási Központ Zrt.-t a határozat 1.) pontja szerinti eladási ajánlat kiküldésére, valamint az adásvételi szerződés megkötésére.

Felelős: Józsefvárosi Gazdálkodási Központ Zrt. vagyongazdálkodási igazgatója

Határidő: 2017. június 15.

**A döntés végrehajtását végző szervezeti egység: Józsefvárosi Gazdálkodási Központ Zrt.**

Budapest, 2017. május 4.

**Soós György s.k.**

Bizottság elnöke

A jegyzőkönyvi kivonat hiteles:

Bodnár Gabriella

Szervezési és Képviselői Iroda vezetője

A jegyzőkönyvi kivonatot készítette:

Deákné Lőrincz Márta

Szervezési és Képviselői Iroda ügyintézője